Source: http://www.hardware.fi/uutiset/artikkeli.cfm/2012/04/16/amd_vahvisti_naytonohjainten_hinnanalennuksen_-_kylkiaiseksi_kolme_pelia
Timestamp: 2017-12-17 06:18:18+00:00

Document:
AMD vahvisti näytönohjainten hinnanalennuksen - kylkiäiseksi kolme peliä - Hardware.fi
Hardware.fi > Uutiset > AMD vahvisti näytönohjainten hinnanalennuksen - kylkiäiseksi kolme peliä
AMD vahvisti näytönohjainten hinnanalennuksen - kylkiäiseksi kolme peliä
Kirjoittaja Panu Roivas, 16. huhtikuu, 2012 10:06 16.04.2012 10:06 | Kommentteja (2)
Viime viikolla huhuttu Radeon HD 7970:n ja 7950:n hinnanalennus on käymässä tällä viikolla toteen, ja lisukkeena uusille hinnoille AMD tarjoaa kylkiäiseksi kolme pelikoodia.
Radeon HD 7970 tippuu vanhasta 549 dollarin suositushinnasta 479 dollarin tasolle, tehden siitä pari kymppiä Nvidian GTX 680 -näytönohjainta halvemman. Radeon HD 7950:n suositushinta vuorostaan asettuu 399 dollariin, tehden siitä aikaisempaan järkevämmän ostoksen, sillä sen kintereillä ollut Radeon HD 7870 pysyy omassa noin 350 dollarin hintaluokassa.
Radeon HD 7800 -sarja jää siis edelleen vanhaan hintaluokkaansa, ja näiden korttien hintojen alennusta voinee toivoa vasta kun Nvidia julkaisee oman vastineensa. GTX 670 Ti:n julkaisun huhutaan tapahtuvan vasta toukokuussa ja sen arvioidaan asettuvan Radeon HD 7950:n tasolle, joten HD 7800 -sarjalle saatetaan joutua odottamaan kilpailijaa kesälle asti.
Myös budjettikategoriassa tapahtuu, sillä ylikalliiksi moitittu Radeon HD 7770 on myös saanut pienen hinnanalennuksen, ja sen suositushinta on nyt 139$. Hinnanalennukset eivät ole vielä saavuttaneet Suomen jälleenmyyjiä, mutta Radeon HD 7970 lähtee jo Saksasta alimmillaan 404 euron hintaan.
Hinnanalennusten ohessa AMD tarjoaa HD 7970:n 7950:n ostajille rajoitetun ajan kolme peliä Three for Free -kampanjassa. Pelit ovat:
Deus Ex: Human Revolution + Missing Link DLC
Dirt: Showdown (julkaistaan toukokuussa)
Nexuiz (julkaistaan 2. toukokuuta)
AMD Radeon HD 7970 AMD Radeon HD 7950 AMD Radeon HD 7770 hinnanalennus
rk62 16. huhtikuu, 2012 11:19
Melkoista kosiskelua jo tämmönen.
hannibal_pjv 16. huhtikuu, 2012 18:17
No hyvä, että hinnoissa oli varaa vähän joustaa! Pitää markkinat vireinä!
Noilla hinnoilla ei edes Pekka Peruspelaajan tarvitse jättää 7970:llaa hyllyyn, kun 680:an verrataan. Ne kenkä tarvitsevat korttia myös laskentaan, niin 7970:sta tuli aina vain parempi vaihtoehto.
Edellinen: Valven laiteprojekti liittyy päälle puettavaan tekniikkaan
Seuraava: Apple suunnittelee vastaiskua Windows 8 -tableteille

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD